Детлев фон Лилиенкрон
В големия град

Превод от немски: Венцеслав Константинов, —

chitanka.info

Край мен тече морето на града,

Ту тоз, ту онзи, все един след друг.

Следят се с погледи, и отминават.

Шарманката подрънква свойта песен.

Край мен шурти морето на смъртта,

Ту тоз, ту онзи, все един след друг.

Следят ковчега му, и отминават.

Шарманката подрънква свойта песен.

Вървят с мъртвец в морето на града,

Насреща хора, все един след друг.

Следят ковчега ми, и отминават.

Шарманката подрънква свойта песен.

1904

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.